Aspøya
        
         (øy i Tingvoll)
Store norske leksikon,Geografi,Norges geografi,Møre og Romsdal,Tingvoll
Aspøya er en øy i Tingvoll kommune, Møre og Romsdal, på nordvestsiden av Tingvollhalvøya. Den er cirka 20 km2 og med 343 innbyggere (2015). Bosetningen på øya finner en i lavlandet langs strendene. Inne på øya når åsene over skoggrensen både i nord og sør; høyest er Vettafjellet (372 moh.) i sør.
Aspøya er fra naturens side en halvøy, men er i dag en øy etter utgraving av Nålsundkanalen for mindre båter rundt 1905. Øya er forbundet med Tingvollhalvøya ved vei og bro over Nålsundkanalen i nordøst. Langs sørbredden av øya går E 39/Rv. 70 som utgjør en del av Kristiansunds fastlandsforbindelse (Krifast). Denne knytter Aspøya til Tingvollhalvøya i øst og via Bergsøya til fastlandet i Gjemnes i vest. Kart  Les mer i Store norske leksikon Tingvoll Møre og Romsdal